সবার খবর, নিউজ ডেস্ক: পাত্রী গেল কনে যাত্রী নিয়ে বর আনতে! কি ব্যাপারটি অন্যরকম মনে হচ্ছে তো! আজ্ঞে হ্যাঁ, ভারতীয় সমাজ ব্যবস্থাকে এক হাত দেখিয়ে এমনটাই ঘটেছে বিহারে। কিন্তু কেন? আমরা সাধারণত দেখে থাকি, বর বরযাত্রী সহ বিয়ে করতে যাবেন কনের বাড়ি। বিয়ে করে বউ নিয়ে ফিরবেন নিজের বাড়ি। এমন-ই তো হয়ে থাকে। কিন্তু অনিল কুমার যাদব ও স্নেহলতার বিয়ে হল অন্যভাবে। ভারতীয় সমাজকে ও রীতিকে বুড়ো আঙুল দেখিয়ে স্নেহলতা কন্যাযাত্রী সঙ্গে করে বিয়ে করে বর নিয়ে এলেন ঘরে। এই খবর চাওর হতেই স্থানীয় মানুষজন ভিড় করেন এই নতুন নিয়মের বিয়ে দেখতে।